JUDEȚUL TIMIȘ
MUNICIPIUL TIMIŞOARA  
PRIMAR                                                              
Nr. SC2018-23209 din 08.10.2018 




  

			                EXPUNERE de MOTIVE,
                 PRIVIND OPORTUNITATEA PROIECTULUI DE HOTĂRÂRE
referitor la aprobarea trecerii din domeniul privat al Municipiului Timișoara în domeniul public al Municipiului Timișoara a terenului înscris în C.F. nr.438994-Timișoara

	Prin adresa nr.CT2018-4786 din 28.09.2018, înregistrată la Primăria Municipiului Timişoara de către numitul Crașovan Marius, se solicită, emiterea de către Consiliul Local Timișoara, a unei hotărâri, prin care să se aprobe trecerea terenului înscris în C.F. nr.438994-Timișoara, din domeniul privat al Municipiului Timișoara în domeniul public al Municipiului Timișoara.
	Terenul menționat mai sus, în suprafață de 3.659 m.p., a intrat în proprietatea privată a Municipiului Timișoara, de la Săftescu Ecaterina, Vincze Ștefan și Stanciu Elisabeta, conform ”Declarației de renunțare la dreptul de proprietate asupra unui bun imobil”, autentificată sub nr.1256 din 06.11.2014 și aprobată de către Consiliul Local, conform Hotărâri nr.82 din 03.03.2015, având categoria de folosință ”teren pentru drum”.
	Prin adresa nr.UR2018-13724 din 29.08.2018, Direcția de Urbanism și Dezvoltare Urbană, condiționează eliberarea Autorizației de construire pentru ”casă în regim P+1E, în Timișoara str. M. Fermaut nr.5”, de apartenența la domeniul public, a terenului înscris în C.F. nr.438994-Timișoara, cu destinația ”teren pentru drum”. 
Având în vedere cele menţionate mai sus, considerăm necesar și oportun, iniţierea unui proiect de hotărâre, privind aprobarea trecerii terenului menționat mai sus, din domeniul privat al Municipiului Timișoara în domeniul public al Municipiului Timişoara, cu destinaţia de ”teren pentru drum”.
 
             PRIMAR,		                                                                  VICEPRIMAR,
Nicolae Robu					                             Imre Farkas




DIRECTOR,
Mihai Boncea

MUNICIPIUL TIMIŞOARA  
DIRECŢIA CLĂDIRI, TERENURI şi DOTĂRI DIVERSE II VEST

			                 RAPORT de SPECIALITATE,
       privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului înscris în C.F. nr.438994-Timișoara

	 Având în vedere adresa nr.CT2018-4786 din 28.09.2018, înregistrată la Primăria Municipiului Timişoara de către numitul Crașovan Marius, prin care solicită, emiterea de către Consiliul Local Timișoara, a unei hotărâri, referitoare la aprobarea trecerii terenului înscris în C.F. nr.438994-Timișoara, din domeniul privat al Municipiului Timișoara în domeniul public al Municipiului Timișoara ;
	Având în vedere Expunerea de motive nr.SC2018-23209 din 08.10.2018, a Primarului Municipiului Timișoara ;
	Având în vedere că, terenul menționat, în suprafață de 3.659 m.p., a intrat în proprietatea privată a Municipiului Timișoara, de la Săftescu Ecaterina, Vincze Ștefan și Stanciu Elisabeta, conform ”Declarației de renunțare la dreptul de proprietate asupra unui bun imobil”, autentificată sub nr.1256 din 06.11.2014 și aprobată de către Consiliul Local, conform Hotărâri nr.82 din 03.03.2015, având categoria de folosință ”teren pentru drum” ;
Având în vedere adresa nr.UR2018-13724 din 29.08.2018, prin care, Direcția de Urbanism și Dezvoltare Urbană, condiționează eliberarea Autorizației de construire pentru ”casă în regim P+1E, în Timișoara str. M. Fermaut nr.5”, de apartenența la domeniul public, a imobilului-teren înscris în C.F. nr.438994-Timișoara, cu destinația ”teren pentru drum”,
Având în vedere că, destinația terenului respectiv este de ”pentru drum”, conform Regulamentului Local de urbanism, cap.II, art.7.6, ”toate drumurile din oraș sunt publice, cu excepția drumurilor de incintă ale agenților economici”, iar în temeiul art.8, alin.1 din Legea nr.213/1998 – privind bunurile proprietate publică, ”trecerea bunurilor din domeniul privat al statului sau al unităților administrativ-teritoriale în domeniul public al acestora, se face, după caz, prin hotărâre a Guvernului, a consiliullui județean, respectiv a Consiliului General al Municipiului București ori a consiliului local” ;
Având în vedere cele menţionate mai sus, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea trecerii din domeniul privat al Municipiului Timișoara în domeniul public al Municipiului Timișoara, a imobilului-teren, înscris în C.F. nr.438994-Timișoara, în suprafață de 3.659 m.p., cu destinația de ”teren pentru drum”.

CONSILIER,

Ilie Dumbravă

